সংবাদ সম্মেলনে জানানো হয় জেলা শ্রমিকলীগের সভাপতি বাবুল সরকার অবৈধ কমিটি বানিয়ে দীর্ঘ দিন ধরে পরিবহন সেক্টরে চাঁদাবাজি করছে। অথচ তারাই স্বাস্থ্য ও পরিবার কল্যাণ প্রতিমন্ত্রী জাহিদ মালেক স্বপনকে জড়িয়ে তার পরিবারের বিরুদ্ধে চাঁদাবাজির মিথ্যা অভিযোগ দিয়েছেন। প্রশাসন চাঁদাবাজি বন্ধ করে দেওয়ার পর কাজী এনায়েত হোসেন টিপু ও বাবুল সরকার গত ১৫ অক্টোবর পরিবহন ধর্মঘটের নামে আগের দিন রাতে তারা লোক দিয়ে শিবালয়ে একটি বাস পুড়িয়ে দিয়েছেন। পরিবহন সেক্টরে চাঁদাবাজি বন্ধসহ বাবুল সরকার ও কাজী এনায়েত হোসেন টিপুর হাত থেকে পরিবহন সেক্টরকে রক্ষা তাদের গ্রেফতারের দাবি জানানো হয় সংবাদ সম্মেলন থেকে।